- Hindi News
- National
- केरल में धर्म संस्कृति की विचारधारा को समाप्त करना चाहती है सीपीएम: पांडे
केरल में धर्म संस्कृति की विचारधारा को समाप्त करना चाहती है सीपीएम: पांडे
केरल राज्य में भारतीय कम्युनिस्ट पार्टी के संरक्षण में भाजपा कार्यकर्ताओं पर जानलेवा हमला किया जा रहा है। सीपीएम धर्म संस्कृति की विचारधारा को समाप्त करना चाहती है। इसका विरोध भाजपा कार्यकर्ताओं ने किया। इस पर पार्टी के संरक्षण में कार्यकर्ताओं की हत्या कर दी गई। यह बात गुरुवार को कोतवाली चौराहा पर आयोजित धरना प्रदर्शन में लोकतंत्र बचाओ मंच के प्रांत सह संघ संचालक अशोक पांडे ने कही।
लोकतंत्र बचाओ मंच के तत्वावधान में दो घंटे तक धरना प्रदर्शन किया गया। इस दौरान जिलेभर से भाजपा संगठन के कार्यकर्ता उपस्थित थे। सह संघ चालक श्री पांडे ने कहा कि देश की एकता एवं अखंडता को कम्युनिस्ट पार्टी से खतरा है। वह अपनी विचारधारा देश में फैलाना चाहती है। इसका परिणाम यह है कि लोग राष्ट्र भक्ति, धर्म संस्कृति से जुड़ी विचारधारा को समाप्त करने निरंतर क्रूर हत्याएं कर रहे हैं। इसी तरह कई कार्यकर्ताओं ने केरल में हो रही घटनाओं के संबंध में अपने विचार व्यक्त किए। धरना प्रदर्शन के उपरांत कार्यकर्ताओं ने एसडीएम राजकुमार खत्री को राष्ट्रपति के नाम ज्ञापन दिया। इस मौके पर जिला कार्यवाहक कमल सिंह ठाकुर, अतुल राठौर काका, प्रिंस राठौर, राजेश पाठक, जिला संयोजक अनिल शर्मा, उमेश सक्सेना, अरुशेंद्र शर्मा, संतोष शर्मा, गोपाल सिंह ठाकुर, वीरसिंह मानसिंह पंवार, राजकुमार गुप्ता शामिल हुए।
लोकतंत्र बचाओ मंच ने केरल में हो रहे अत्याचार के विरोध में दिया धरना।
tgl_Latn sot_Latn hin_Deva hin_Deva hin_Deva hin_Deva hin_Deva